Universitates studiorum Lovanienses

Urbs Belgica Lovanii, olim urbs capitalis ducatus Brabantiae, nunc urbs capitalis provinciae Flandro-brabantinae, decursu temporum sedes fuit trium Universitatum studiorum atque etiam unius Collegii humanistici praeclari.

 anno 1425: conditum est Studium generale Lovaniense sive Universitas studiorum Lovaniensis, a principe Francogallico, Iohanne a Burgundia, duce Iohanne IV Brabantiae, In libro cui titulus "Les délices des Pays-Bas" solum dux francogallicus Joannes a Burgundia qui simul erat dux Joannes IV Brabantiae, conditor Studii Generalis Lovaniensis esse dicitur. cum assensu Papae Martini V. Haec studiorum Universitas ex auctoritate publica est supressa anno 1797, cum Belgica, post Foedus Campoformianum ratum, pars facta est Rei publicae Francogallicae.

 anno 1517, conditum est Lovanii Collegium Trilingue a Guillelmo Buslidio, ad tres linguas, latinam, graecam et hebraïcam docendas, citra institutionem Universitariam et ad humanismum provehendum.

 anno 1817, conditum est Universitas Publica Lovaniensis sive Academia Lovaniensis a rege Guillielmo I Belgicae coadunatae. Haec Universitas studiorum officialiter est suppressa anno 1835.

 anno 1834, episcopi catholici regni Belgicae condiderunt in urbe Mechliniae Universitatem catholicam Mechliniensem. Postea haec Universitas catholica Mechliniensis sedem suam Lovanii posuit, mutatoque nomine, sese Universitatem catholicam LovaniensemMonendum est hanc Universitatem Catholicam Lovaniensem, revera conditam Mechliniae anno 1834°, non esse confundendam cum vetere et illustri Studio Generali Lovaniensi (1425-1797) quocum ne unam quidem conexionem historicam habet. Secundum iudicium Curiae Supremae Cassationis Belgicae latum die 26 mensis novembris anno 1846 etenim: "Universitas Catholica Lovaniensis nullo pacto reputari potest ut continuans vetus Studium Generale Lovaniense". (Vide: Table générale alphabétique et chronologique de la Pasicrisie Belge contenant la jurisprudence du Royaume de 1814 à 1850, Bruxellis, anno 1855, p. 585, columna 1, a linea 2. Vide quoque: Bulletin Usuel des Lois et Arrêtés, anno 1861, p.166) nuncupavit. Haec nova studiorum Universitas, cuius magna pars professorum sacedotes catholici erant, directe ab episcopis belgicis moderatur. Anno 1968, haec Universitas studiorum catholica in partes duas flandro-belgicam et gallo-belgicam divisa est, parsque una Lovanii remansit parsque altera Novum Lovanium et Bruxellas migravit.

Hae tres Universitates Studiorum, quamvis sitae fuerint in eadem urbe, nihil inter se commune habent, unaquaeque pro sua virili parte propriam vitam vixit, proprias institutiones et cursum habuit.

 Adnotationes 

 Studium generale Lovaniense
 Universitas publica Lovaniensis
 Universitas catholica Mechliniensis
 Universitas Catholica Lovaniensis
 Collegium Trilingue
 Katholieke Universiteit Leuven
 Bibliotheca Universitaria Lovaniensis
 Index rectorum Studii Generalis Lovaniensis

Categoria:Universitates Belgicae
!